b'\n_START_ARTICLE_\nRiley Hern\n_START_SECTION_\nKariera\n_START_PARAGRAPH_\nHern je za\xc4\x8del igrati hokej \xc5\xbee v otro\xc5\xa1tvu, zastopal je \xc5\xa1olski mo\xc5\xa1tvi St. Marys in Stratford, za kateri je igral tako kot vratar kot napadalec. Od 1898 do 1901 je igral za Stratford Legionnaires._NEWLINE_Profesionalno kariero je za\xc4\x8del v WPHL mo\xc5\xa1tvu Pittsburgh Keystones v sezoni 1901/02. V svoji prvi sezoni je \xc5\xbee osvojil ligo, njegovo mo\xc5\xa1tvo je zmagal na 9 od 14 tekem. Hern je bil tako imenovan v mo\xc5\xa1tvo zvezd lige WPHL za tisto sezono. Naslednja sezona je bila zato porazna, saj so izgubili na 10 od 11 tekem._NEWLINE_V sezoni 1903/04 je Hern igral za mo\xc5\xa1tvo Portage Lakes Hockey Club v ligi IPHL. Zanj je igral tri sezone._NEWLINE_V sezoni 1906/07 se je Hern pridru\xc5\xbeil mo\xc5\xa1tvu Montreal Wanderers v ligi ECAHA. \xc5\xbde v svoji prvi sezoni je osvojil prvo mesto na lestvici, z mo\xc5\xa1tvom je zmagal na 10 od 10 tekem. Wanderersi so osvojili Stanleyjev pokal v \xc5\xa1tirih zaporednih sezonah, od 1907 do 1911. V tem obdobju so tudi na \xc5\xa1estih od sedmih izzivov uspe\xc5\xa1no obranili Stanleyjev pokal. Edini izziv, ki so ga izgubili, je bil v sezoni 1906/07 proti mo\xc5\xa1tvu Kenora Thistles januarja 1907. Kakorkoli, \xc5\xbee dva meseca kasneje so pokal zopet pridobili v svojo last._NEWLINE_Hern se je od profesionalnega hokeja na ledu upokojil leta 1911 pri starosti 30 let. Kariero je kon\xc4\x8dal, ker je \xc5\xbeelel postati uspe\xc5\xa1en poslovne\xc5\xbe, v svoji lasti je imel trgovino z drobnim blagom v Montrealu. \xc5\xa0e naprej pa je sodeloval pri prirejanju raznih hokejskih lig in ustvarjanju liga\xc5\xa1kih koledarjev. Hern je deloval tudi kot sodnik v ligi NHL._NEWLINE_Leta 1962 je bil posthumno sprejet v Hokejski hram slavnih lige NHL.'